
VISPĀRĪGA INFORMĀCIJA

1. [bookmark: _Hlk145329623][bookmark: _Hlk145329614]Iepirkuma identifikācijas numurs: VIAA 2026/55 ERAF RVT

2. Pasūtītāja nosaukums, adrese un rekvizīti:
Valsts izglītības attīstības aģentūra (turpmāk – Pasūtītājs)
Reģistrācijas Nr. 90001800413
Vaļņu iela 1, Rīga, LV-1050
Tālruņa Nr.: 67814322
Faksa Nr.: 67814344
Kontaktpersona: Valsts izglītības attīstības aģentūras Izglītības iestāžu infrastruktūras attīstības departamenta Projektu vadības nodaļas vecākais eksperts Gatis Zvaigzne, tālr.: 67785410, e-pasts: gatis.zvaigzne@viaa.gov.lv.

3. Pasūtītājs iepirkuma procedūru rīko kā centralizētā iepirkumu institūcija atbilstoši Publisko iepirkumu likuma (turpmāk – PIL) 17. panta regulējumam.

4. Iepirkuma procedūras rezultātā iepirkuma līgumu ar piegādātāju slēgs Rīgas Valsts tehnikums (iepirkuma līguma projekta saturā - Pasūtītājs).

5. Pretendents: piegādātājs (fiziskā vai juridiskā persona vai pasūtītājs, šādu personu apvienība jebkurā to kombinācijā), kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.

6. Iepirkuma procedūra
Atklāts konkurss saskaņā ar PIL 8. panta pirmās daļas 1. punktu.

7. Projekts
Iepirkuma procedūra tiek veikta projekta „Klimata neitrāli risinājumi profesionālās izglītības iestāžu un koledžu izglītības programmās, vidē un infrastruktūrā”, Nr. 2.1.1.5/1/24/I/001,  ietvaros (turpmāk – Projekts).

8. Iepirkuma priekšmets
8.1. [bookmark: _Hlk210286879]Iepirkuma priekšmets ir saules paneļu sistēmu uzstādīšana Rīgas Valsts tehnikumā (turpmāk – Preces) saskaņā ar nolikuma 3. pielikumā “Tehniskā specifikācija” noteiktajām prasībām (turpmāk – Tehniskā specifikācija) un līguma projektu. CPV kods: 09330000-1 Saules enerģija; 09332000-5 Saules enerģijas iekārtas; 09331000-8 Saules bateriju paneļi; 45311000-0 Elektrības vadu ievilkšanas un elektroinstalācijas darbi.
8.2. Iepirkuma priekšmets nav sadalīts daļās, lai nodrošinātu efektīvu līguma izpildi, vienotu kvalitātes standartu, kā arī samazinātu administratīvo un finanšu slogu, kas rastos, ja būtu jāslēdz vairāki atsevišķi līgumi ar dažādiem piegādātājiem. Turklāt, iepirkuma priekšmeta sadalīšana daļās varētu palielināt izmaksas un sarežģīt projekta koordināciju, kā rezultātā tiktu apdraudēta savlaicīga un kvalitatīva rezultāta sasniegšana. Projekta efektīvai īstenošanai ir būtiska vienota pieeja un viena atbildīgā puse, kas nodrošina koordinētu darbu un kvalitātes kontroli visā izpildes periodā. Iepirkuma priekšmets netiek dalīts daļās arī tāpēc, ka Preces ietilpst vienā preču grupā un ir vairāki piegādātāji, kuri var piegādāt visas Preces.
8.3. Pretendents var iesniegt piedāvājumu par visu apjomu. Pretendenti, kuru piedāvājums ir nepilnīgs vai ir iesniegti piedāvājuma varianti, tiks izslēgti no turpmākas dalības iepirkuma procedūrā.
8.4. Izpildītājs Preces Piegādi, uzstādīšanas saskaņošanu ar iesaistītajām institūcijām (ja nepieciešams), nogādāšanu līdz uzstādīšanas vietai, uzstādīšanu, pieslēgšanu, nodošanu un personāla apmācību veic 3 (trīs) mēnešu laikā no iepirkuma līguma spēkā stāšanās brīža, Preču piegādi un uzstādīšanu saskaņojot ar Pasūtītāju vismaz 5 (piecas) darba dienas pirms Preču piegādes veikšanas.
8.5. Iepirkuma priekšmeta piegādes vietas: 
8.5.1. Dārzciema iela 64, Rīga, LV-1073 (multifunkcionālā sporta zāle);
8.5.2. Dārzciema iela 70, Rīga, LV-1073 (mācību korpuss).
8.6. Iepirkuma līgums stājas spēkā pēc abpusējas parakstīšanas un ir spēkā līdz abpusējai saistību izpildei.
8.7. Lai samazinātu neparedzamu izmaksu rašanās risku līguma izpildes laikā un sagatavotu faktiskajai situācijai piegādes un Preču uzstādīšanas vietā atbilstošus piedāvājumus, Pretendentiem ir iespēja veikt Preču piegādes un uzstādīšanas vietas apskati. Preču piegādes un uzstādīšanas vietas apskate, notiek iepriekš piesakoties pie Rīgas Valsts tehnikuma Saimniecības nodaļas vecākā eksperta Jura Gurčenoka, tālr. 20370670, e-pasts: juris.gurcenoks@rvt.lv vai Rīgas Valsts tehnikuma Dzelzceļa nodaļas un Tehnoloģiju un inovāciju centra vadītāja Gunta Innusa, tālr. 20370853, e-pasts: guntis.innuss@rvt.lv. 

9. Iepirkuma procedūras dokumentu pieejamība
9.1. Iepirkuma procedūras dokumentācijai ir nodrošināta tieša un brīva elektroniskā pieeja EIS www.eis.gov.lv e-konkursu apakšsistēmā šī konkursa sadaļā.
9.2. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[footnoteRef:1] [1:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883.
] 

9.3. Pasūtītājs nodrošina iespēju ieinteresētajiem piegādātājiem iepazīties ar iepirkuma procedūras dokumentāciju uz vietas nolikuma 2. punktā minētajā adresē, iepriekš sazinoties ar nolikuma 2. punktā minēto kontaktpersonu.
9.4. Pasūtītājs nodrošina iepirkuma procedūras dokumentācijas izsniegšanu drukātā veidā 3 (trīs) darbdienu laikā no ieinteresētā piegādātāja pieprasījuma, ievērojot nosacījumu, ka dokumentu pieprasījums iesniegts laikus pirms piedāvājuma iesniegšanas termiņa beigām.
9.5. Papildu informācija, kas tiks sniegta saistībā ar šo iepirkuma procedūru, tiks publicēta EIS www.eis.gov.lv e-konkursu apakšsistēmā šī konkursa sadaļā. Ieinteresētajam piegādātājam ir pienākums sekot līdzi publicētajai informācijai. Pasūtītājs nav atbildīgs par to, ja kāds ieinteresētais piegādātājs nav iepazinies ar informāciju, kurai ir nodrošināta brīva un tieša elektroniskā pieeja.

10. Papildu informācijas pieprasīšanas kārtība
10.1. Papildu informāciju ieinteresētais piegādātājs var pieprasīt latviešu valodā, nosūtot pieprasījumu e-pastu (kas norādīti nolikuma 2. punktā) vai EIS www.eis.gov.lv e-konkursu apakšsistēmā šī konkursa sadaļā, pieprasījumā ietverot arī iepirkuma procedūras nosaukumu un identifikācijas numuru. 
10.2. Jebkura papildu informācija, kas tiks sniegta saistībā ar šo iepirkuma procedūru, tiks publicēta EIS www.eis.gov.lv e-konkursu apakšsistēmā šī konkursa sadaļā. Ieinteresētajam piegādātājam ir pienākums sekot līdzi publicētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
10.3. Papildu informācija par iepirkuma procedūras dokumentos iekļautajām prasībām uz piedāvājuma sagatavošanu un iesniegšanu vai pretendentu atlasi tiks sniegta piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais piegādātājs papildu informāciju būs pieprasījis laikus.
10.4. Papildu informācija tiks nosūtīta piegādātājam, kas uzdevis jautājumu, kā arī vienlaikus ievietota, EIS www.eis.gov.lv e-konkursu apakšsistēmā šī konkursa sadaļā, norādot arī uzdoto jautājumu.

11. Piedāvājuma iesniegšanas un atvēršanas vieta, datums, laiks un kārtība
11.1. Piedāvājumi iesniegšana: Pretendents piedāvājumu iesniedz līdz Iepirkumu uzraudzības biroja (turpmāk – IUB) publikāciju vadības sistēmā  un EIS publikācijā norādītajam datumam, plkst. 10.00, EIS e-konkursu apakšsistēmā.
11.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
11.3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
11.4. Piedāvājumu atvēršana: IUB publikāciju vadības sistēmā un EIS  publikācijas norādītājā datumā, plkst. 14.00, EIS e-konkursu apakšsistēmā.
11.5. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.

12. Piedāvājuma nodrošinājums
Piedāvājuma nodrošinājuma iesniegšana iepirkuma procedūras ietvaros nav paredzēta.

DALĪBAS NOSACĪJUMI, KVALIFIKĀCIJAS UN TEHNISKĀ PIEDĀVĀJUMA PRASĪBAS IEPIRKUMA PROCEDŪRĀ

13. Nosacījumi dalībai iepirkuma procedūrā
13.1. [bookmark: _Hlk163637933][bookmark: _Hlk163637479]Pasūtītājs izslēdz pretendentu, kuram būtu piešķiramas līguma slēgšanas tiesības,  no dalības iepirkuma procedūrā, ja uz pretendentu attiecas kāds no PIL 42. panta otrās daļas 1., 2., 3., 4., 5., 6., 7., 10., 11., 12., 13., 14.punktā minētiem izslēgšanas iemesliem. Pasūtītājs izslēdz arī pretendentu no dalības iepirkuma procedūrā, ja uz to attiecināms kāds no PIL 42. panta trešās daļas 1., 2. vai 3. punktā minētajiem noteikumiem. 
13.2. Pasūtītājs pārbaudi par PIL 42. panta otrajā daļā iekļauto pretendenta izslēgšanas gadījumu esamību veic saskaņā ar PIL 42. pantā noteikto kārtību.
13.3. Pasūtītājs veiks Pretendenta, kuram būtu piešķiramas līguma slēgšanas tiesības, pārbaudi atbilstoši Starptautisko un Latvijas Republikas nacionālo sankciju likuma 11.1 pantā iekļautajiem izslēgšanas nosacījumiem.

14. Kvalifikācijas prasības attiecībā uz pretendentu
14.1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi piegādātāju apvienības dalībnieki (ja piedāvājumu iesniedz piegādātāju apvienība) ir reģistrēts normatīvajos aktos noteiktajos gadījumos un noteiktajā kārtībā.
14.2. Piedāvājumu paraksta paraksttiesīga vai pilnvarota persona. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.
14.3. [bookmark: _Hlk203713486][bookmark: _Hlk145682183]Pretendents iepriekšējo 3 (trīs) gadu laikā (2023., 2024., 2025. un 2026. līdz piedāvājuma iesniegšanas brīdim) ir izpildījis vismaz 2 (divus) līdzvērtīgus piegādes līgumus. Par līdzvērtīgu piegādes līgumu uzskatāms līgums, kurā piegādāta(-s) un uzstādīta(-s) saules paneļu sistēma(-s), kuras(-u) kopējā invertora(-u) jauda ir ne mazāka kā 30 kW un sistēmu(-as) pretendents pieslēdzis paralēlam darbam ar attiecīgās valsts elektrotīklu turētāju.
14.4. Pretendentam uz līguma noslēgšanas brīdi jānodrošina vismaz 1 (viens) speciālists, kuram uz līguma noslēgšanas brīdi būs spēkā esošs sertifikāts elektroietaišu izbūves darbu vadīšanā (līdz 1 kV).
14.5. Ja piedāvājumu iesniedz personālsabiedrība vai personu apvienība, kādam no personālsabiedrības vai personu apvienības biedram ir jābūt izpildītam līdzvērtīgam piegādes līgumam.

15. Prasības attiecībā uz pretendenta tehniskajām un profesionālajām spējām
15.1. Pretendenta rīcībā ir visi nepieciešamie resursi savlaicīgai un kvalitatīvai līguma izpildei atbilstoši Tehniskajai specifikācijai. Pretendents ir spējīgs nodrošināt Precei garantiju.
15.2. Pretendents var balstīties uz citu uzņēmēju iespējām, ja tas nepieciešams konkrētā Līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmumu apliecinājumu vai vienošanos par nepieciešamo resursu nodošanu pretendenta rīcībā. Piegādātājs, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

PRASĪBAS PIEDĀVĀJUMA NOFORMĒŠANAI UN IESNIEGŠANAI

16. Prasības piedāvājuma noformēšanai un iesniegšanai
16.1. Piedāvājums jāiesniedz elektroniski EIS e-konkursu apakšsistēmā, vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
16.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas;
16.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
16.2. Sagatavojot piedāvājumu, pretendents ievēro, ka:
16.2.1. pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
16.2.2. iesniedzot piedāvājumu, pretendents pēc izvēles pretendenta pieteikumu (sk. 1.pielikumā ietvertās datnes) paraksta ar drošu elektronisko parakstu un laika zīmogu vai ar EIS piedāvāto elektronisko parakstu. Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā).
16.3. Piedāvājums jāiesniedz latviešu valodā. Ja kāds no piedāvājuma dokumentiem tiks iesniegts citā valodā, tad tam jāpievieno pretendenta apstiprināts tulkojums latviešu valodā saskaņā ar Ministru kabineta 22.08.2000. noteikumiem Nr. 291 ”Kārtība, kādā apliecināmi dokumentu tulkojumi valsts valodā”.
16.4. Ja pretendents iesniedzis kāda dokumenta kopiju, to apliecina atbilstoši Ministru kabineta 04.09.2018. noteikumu Nr. 558 ”Dokumentu izstrādāšanas un noformēšanas kārtība” noteiktajai kārtībai. Iepirkuma komisija, ja tai rodas šaubas par iesniegtā dokumenta kopijas autentiskumu, saskaņā ar Publisko iepirkumu likuma 41. panta piekto daļu var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
16.5. Visas piedāvātās cenas aprēķina un norāda eiro (EUR) bez pievienotās vērtības nodokļa (PVN).
16.6. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī konkursa sadaļā) ietvertos nosacījumus.
16.7. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Gadījumā, ja piedāvājums ir šifrēts, kandidātam ne vēlāk kā 15 minūšu laikā pēc pieteikuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
16.8. Ja piedāvājums saturēs kādu no nolikuma 16.7. punktā minētajiem riskiem, tas netiks izskatīts.
16.9. Pretendenta piedāvājuma dokumentus paraksta pretendenta persona ar pārstāvības tiesībām. Ja dokumentus paraksta pilnvarotā persona, piedāvājuma atlases dokumentiem jāpievieno attiecīgās pilnvaras oriģināls vai kopija. Pilnvarā precīzi jānorāda pilnvarotajai personai piešķirto tiesību un saistību apjoms.
16.10. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu, attiecīgi to noformējot ”Grozījumi” vai ”Atsaukums”.

17. Iepirkuma procedūras pieteikums:
17.1. Vispārējie nosacījumi pretendenta dalībai iepirkuma procedūrā (tostarp iesniedzamie dokumenti) ir pieejami EIS www.eis.gov.lv e-konkursu apakšsistēmā šī konkursa sadaļā.
17.2. Lai apliecinātu savu dalību iepirkuma procedūrā, pretendentam jāiesniedz pieteikums saskaņā ar EIS e-konkursu apakšsistēmā iepirkuma procedūras sadaļā publicēto veidlapu.
17.3. Pieteikumā, atbilstoši IUB sniegtajam skaidrojumam (https://www.iub.gov.lv/lv/skaidrojums-mikro-mazie-un-videjie-uznemumi-mvu) un Eiropas Komisijas gada 06.05.2003. Ieteikumam par mikro, mazo un vidējo uzņēmumu definīciju (OV L124, 20.5.2003.)) jānorāda, kādam statusam atbilst pretendents – mikro, mazajam vai vidējam uzņēmumam.
17.4. Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas vēlas būt iekļauta piegādātāju apvienībā, pārstāvim ar pārstāvības tiesībām.
17.5. Iepirkuma komisija pieprasa informāciju no attiecīgā reģistra, lai gūtu pārliecību par pretendenta (tai skaitā piegādātāju apvienības dalībnieku, personālsabiedrības biedru, piesaistīto apakšuzņēmēju un uzņēmēju, uz kuru iespējām pretendents balstās līguma izpildē) pārstāvības tiesībām un pārstāvības apjomu. Ārvalstī reģistrētam pretendentam reģistrācija jāapliecina atbilstoši attiecīgās valsts nosacījumiem, iesniedzot kompetentas attiecīgās valsts institūcijas izsniegtu dokumentu vai norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu, kā arī par pretendenta amatpersonu pārstāvības tiesībām un pārstāvības apjomu.
17.6. Ja pieteikumu paraksta persona, kurai nav pretendenta pārstāvības tiesības, jāiesniedz pretendenta personas ar pārstāvības tiesībām izdota pilnvara (Ministru kabineta 04.09.2018. noteikumu Nr. 558 ”Dokumentu izstrādāšanas un noformēšanas kārtība” noteiktajā kārtībā apliecināta kopija) citai personai parakstīt pieteikumu.
17.7. Ja pieteikumu nav parakstījusi persona ar pārstāvības tiesībām, tad piedāvājums tiek noraidīts.

PRETENDENTA PIEDĀVĀJUMĀ IESNIEDZAMIE DOKUMENTI

18. Pretendenta kvalifikācijas dokumentu veidnes (visas pretendentam izvirzītās kvalifikācijas prasības (tostarp iesniedzamie dokumenti) ir pieejamas EIS e-konkursu apakšsistēmā šī konkursa sadaļā)
18.1. Pretendenta pieteikums dalībai iepirkuma procedūrā, atbilstoši nolikuma 17. punktam. Pieteikumu paraksta pretendenta amatpersona ar paraksta tiesībām vai pilnvarotā persona. Ja pieteikumu dalībai iepirkuma procedūrā paraksta pilnvarotā persona, tad pieteikumam jāpievieno pilnvaras oriģināls vai kopija.
18.2. Ārvalstī reģistrēta vai pastāvīgi dzīvojoša pretendenta, personālsabiedrības un visu personālsabiedrības biedru (ja piedāvājumu iesniedz personālsabiedrība) vai visu piegādātāju apvienības dalībnieku (ja piedāvājumu iesniedz piegādātāju apvienība) reģistrācija ir jāapliecina atbilstoši attiecīgās valsts nosacījumiem (piemēram, iesniedzot darbību reģistrējošas iestādes ārvalstīs izdotu reģistrācijas apliecības kopiju, ja attiecīgās valsts normatīvie tiesību akti paredz reģistrācijas dokumentu izsniegšanu vai norādot publiski pieejamu reģistru, kur Komisija varētu pārliecināties par pretendenta reģistrācijas faktu). Informāciju, kas apliecina Latvijas Republikā reģistrēta pretendenta un apakšuzņēmēju reģistrācijas faktu, Pasūtītājs pārbaudīs Valsts ieņēmumu dienesta informācijas sistēmā un/vai Uzņēmumu reģistra interneta mājaslapā (www.ur.gov.lv).
18.3. Pretendenta iepriekšējo 3 (trīs) gadu laikā (2023., 2024., 2025. un 2026. līdz piedāvājuma iesniegšanas brīdim) izpildīto līdzvērtīgu piegāžu līgumu saraksts, kas apliecina atbilstību nolikuma 14.3. punkta prasībai. Piegāžu līgumu saraksts noformējams atbilstoši nolikuma EIS e-konkursu apakšsistēmā šī konkursa sadaļā publicētajai veidlapai, aizpildot attiecīgas Microsoft Word formas šūnas, norādot piegādes saņēmēja nosaukumu, valsti, piegādes izpildes laiku un vietu, kontaktpersonas vārdu, uzvārdu, tālruņa numuru.
18.4. Par katru piegādi, kas norādīta piegāžu līguma sarakstā atbilstoši nolikuma 14.3. punktam, pretendents pievieno piegādes saņēmēja pozitīvu atsauksmi (vai izziņu).
18.5. Nolikuma 14.4. punktā noteiktais Pretendenta personāla saraksts, kas noformējams atbilstoši nolikuma EIS e-konkursu apakšsistēmā šī konkursa sadaļā publicētajai veidlapai, aizpildot attiecīgas Microsoft Word formas šūnas.
18.6. Ja konkrētā līguma izpildē pretendents balstās uz citu uzņēmēju iespējām, pretendentam papildus jāiesniedz šo uzņēmumu apliecinājums vai vienošanās par nepieciešamo resursu nodošanu pretendenta rīcībā vai vienošanās par sadarbību līguma izpildē.
18.7. Ja piedāvājumu iesniedz personu apvienība, tai papildus jāiesniedz dalībnieku vienošanās protokols, ko parakstījušas dalībniekus pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kurš pilnvarots iesniegt piedāvājumu, pārstāvēt personu apvienību iepirkuma procedūras ietvaros, personu apvienības dalībnieku vārdā parakstīt piedāvājuma dokumentus (norādīt kādus), parakstīt piegādes līgumu, ja personu apvienība uzvarēs iepirkuma procedūrā, norādot, kādus pakalpojumus un kādā apjomā sniegs katrs personu apvienības dalībnieks.
18.8. Pasūtītājs pieņem Eiropas vienoto iepirkuma procedūras dokumentu[footnoteRef:2] (turpmāk EVIPD) (jāaizpilda Eiropas Komisijas 2016.gada 5.janvāra īstenošanas regulas Nr.2016/7 2. pielikums) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām (pieejams aizpildīšanai EIS tīmekļa vietnē: http://espd.eis.gov.lv/; jāaizpilda un jāpievieno piedāvājumam). Ja piegādātājs izvēlējies iesniegt EVIPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 eiro. Piegādātāju apvienība iesniedz atsevišķu EVIPD par katru tās dalībnieku. Pretendents var Pasūtītājam iesniegt EVIPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza. Pretendentam EVIPD III daļas D sadaļā “Citi izslēgšanas iemesli, kurus var noteikt līgumslēdzējas iestādes vai līgumslēdzēja dalībvalsts tiesību normās” jānorāda informācija par izslēgšanas iemesliem un informācija vai uz pretendentu ir attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas iemesli. [2:  Pretendentam informācija par Starptautisko un Latvijas Republikas nacionālo sankciju likuma 11.1 pantu un Publisko iepirkumu likuma 42. panta otrās daļas 3. punktu ir jāiekļauj šī dokumenta attiecīgajā sadaļā.] 


19. Tehniskais piedāvājums
19.1. Tehnisko piedāvājumu sagatavo un iesniedz atbilstoši EIS e-konkursu apakšsistēmā šī konkursa sadaļā publicētajai veidlapai, ņemot vērā nolikuma un tehniskās specifikācijas prasības.
19.2. Tehniskajā piedāvājumā pretendentam obligāti jānorāda un jāiekļauj:
19.2.1. informāciju par piedāvātās Preces nosaukumu, Preces ražotāja un modeļa nosaukumus, piedāvāto invertoru nominālo maiņstrāvas eksporta uz tīku jaudu, invertoru patērēto jaudu (kW) miera režīmā, daudzumu, precīzus tehniskos parametrus, veicamos darbus atbilstoši Tehniskajā specifikācijā un tehniskā piedāvājuma veidlapā iekļautajām prasībām. Ja Prece tiek komplektēta no vairāku ražotāju precēm, tad jānorāda katra komplektā ietilpstošās atsevišķās preces ražotājs;
19.2.2. informāciju par piedāvāto garantijas termiņu.
19.3. Pretendents nav tiesīgs interpretēt, grozīt vai sašaurināt Pasūtītāja minimālās prasības, kas noteiktas Tehniskajās specifikācijās.
19.4. Ja Tehniskajā specifikācijā norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu, patentus vai specifisku preču veidu, pretendents var piedāvāt ekvivalentas Preces vai atbilstību ekvivalentiem standartiem, kas atbilst Tehniskās specifikācijas prasībām un parametriem un nodrošina Tehniskajā specifikācijā prasīto darbību.

20. Finanšu piedāvājums
20.1. Finanšu piedāvājumu sagatavo un iesniedz atbilstoši EIS e-konkursu apakšsistēmā šī konkursa sadaļā publicētajai veidlapai, aizpildot atbilstošās finanšu piedāvājuma Microsoft Excel formas šūnas.
20.2. Finanšu piedāvājumā cena jānorāda katrai pozīcijai eiro (EUR) ar divām zīmēm aiz komata.
20.3. [bookmark: _Hlk211257390]Sagatavojot finanšu piedāvājumu, pretendents iekļauj visas izmaksas, kas saistītas ar objektu apsekošanu, Preču piegādi, uzstādīšanas saskaņošanu ar iesaistītajām institūcijām (ja nepieciešams), nogādāšanu līdz uzstādīšanas vietai,  uzstādīšanu, pieslēgšanu, nodošanu, personāla apmācību, garantijas nodrošināšanu un citas saistītās izmaksas.
20.4. Iepirkuma līgumcena netiks pārskatīta, ja, slēdzot iepirkuma līgumu vai iepirkuma līguma laikā, izrādīsies, ka pretendents cenā nav iekļāvis kādas no izmaksām kvalitatīvai līguma izpildei, vai radīsies jebkādu iemeslu dēļ radīts sadārdzinājums.

PRETENDENTU ATLASE, PIEDĀVĀJUMU ATBILSTĪBAS 
PĀRBAUDE UN IZVĒLE

21. Pretendentu atlase, piedāvājumu atbilstības pārbaude un izvēle
21.1. Pretendentu atlasi un piedāvājumu atbilstības pārbaudi un izvēli iepirkuma komisija veic saskaņā ar spēkā esošajiem Latvijas Republikas normatīvajiem aktiem un iepirkuma procedūras nolikumā izvirzītajām prasībām.
21.2. Komisija lēmumus pieņem slēgtā sēdē, pamatojoties uz informāciju, kas pieprasīta un iesniegta līdz piedāvājuma iesniegšanas termiņa beigām.
21.3. Ja iepirkuma komisija konstatē, ka atbilstoši PIL 44. un 46. panta noteikumiem iesniegtajos dokumentos ietvertā informācija ir neskaidra vai nepilnīga, tā pieprasa, lai pretendents vai kompetenta institūcija izskaidro vai papildina šajos dokumentos ietverto informāciju. Iepirkuma komisija termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai. 
21.4. [bookmark: _Hlk210970266]Pasūtītājs, veicot tehniskā un finanšu piedāvājuma vērtēšanu, ir tiesīgs pieprasīt pretendentam iesniegt ražotāja izdotu tehnisko dokumentāciju (latviešu vai angļu  valodā) piedāvātajai Precei, kā arī lūgt, lai pretendents izskaidro savu iesniegto tehnisko un finanšu piedāvājumu.
21.5. Iepirkuma komisija pārbaudi par PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā un Starptautisko un Latvijas Republikas nacionālo sankciju likuma 11.1 pantā noteikto pretendentu izslēgšanas gadījumu esamību veic attiecībā uz katru pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības.
21.6. Ja iepirkuma komisijai rodas šaubas par iesniegtās dokumenta kopijas autentiskumu, tā pieprasa pretendentam iesniegt vai uzrādīt dokumenta oriģinālu vai apliecinātu kopiju.
21.7. Iepirkuma komisija izslēdz pretendentu no dalības iepirkuma procedūrā, ja piedāvājums neatbilst nolikumā izvirzītajām prasībām un arī, ja pretendents izmaina savu piedāvājumu jebkurā piedāvājuma vērtēšanas posmā.
21.8. Piedāvājumu vērtēšanas laikā iepirkuma komisija pārbauda, vai piedāvājumā nav aritmētisko kļūdu. Ja iepirkuma komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā labojumus.
21.9. Iepirkuma komisija atbilstoši PIL 53. pantā noteiktajai kārtībai izvērtē, vai pretendenta, kuram būtu piešķiramas iepirkuma līguma slēgšanas tiesības, iesniegtais piedāvājums nav atzīstams par nepamatoti lētu.
21.10. [bookmark: _Hlk145682374][bookmark: _Hlk182313794]No piedāvājumiem, kas atbilst nolikumā noteiktajām prasībām, iepirkuma komisija izvēlas saimnieciski izdevīgāko piedāvājumu ar šādiem kritērijiem:
	Nr. 
	Vērtēšanas kritēriji
	Maksimālais punktu skaits
	Kritērija apraksts 

	1. 
	Kopējā cena (C1) 
bez PVN
	75
	Maksimālo punktu skaitu iegūst Pretendents, kura piedāvātā kopējā cena par visām piedāvātajām precēm ir viszemākā, pārējiem Pretendentiem punktu skaits tiek piešķirts saskaņā ar šādu formulu:
C1 = (Cz / Cy)*75, kur 
C1 - vērtējamā piedāvājuma iegūtais punktu skaits; 
Cz - viszemākā visu piedāvāto preču kopējā cena; 
Cy - vērtējamā visu piedāvāto preču kopējā cena. 

	2.
	[bookmark: _Hlk210970546][bookmark: _Hlk210224320]Preču uzstādīšanas un montāžas darbu kopējais garantijas laiks (izteikts mēnešos) (C2)
	10
	Maksimālo punktu skaitu iegūst Pretendents, kura piedāvātais preču uzstādīšanas un montāžas darbu kopējais garantijas laiks ir vislielākais. Pārējiem Pretendentiem punktu skaits tiek piešķirts saskaņā ar šādu formulu:
C2 = (Cz / Cy)*10, kur 
C2 - vērtējamā piedāvājuma iegūtais punktu skaits; 
Cz - vērtējamā piedāvājuma garantijas laiks; 
Cy - visgarākais piedāvātais garantijas laiks

	3. 
	[bookmark: _Hlk210970593][bookmark: _Hlk210224408]Maksimālais invertoru kopējais elektroenerģijas patēriņš miera režīmā (C3)
	5
	[bookmark: _Hlk210224440]Maksimālo punktu skaitu iegūst Pretendents, kura invertoru kopējais maksimālais elektroenerģijas patēriņš miera režīmā (kW/h (1 stundā)) ir vismazākais. Kopējā elektroenerģijas patēriņa kW/h tiek  iegūta vadoties no preču izgatavotāja norādītās maksimālās jaudas miera režīmā (1 kW = 1 kW/h). Pārējiem Pretendentiem punktu skaits tiek piešķirts saskaņā ar šādu formulu:
C3 = (Cz / Cy)*5, kur 
C3 - vērtējamā piedāvājuma iegūtais punktu skaits; 
Cz – viszemākais invertoru maksimālais elektroenerģijas patēriņš kW/h miera režīmā; 
Cy – vērtējamais invertoru maksimālais elektroenerģijas patēriņš kW/h miera režīmā.

	4
	Maksimālā visu invertoru kopējā jauda (C4)
	10
	Maksimālo punktu skaitu iegūst Pretendents, kura piedāvātā visu invertoru kopējā nominālā maiņstrāvas eksporta uz tīklu jauda ir vislielākā. Pārējiem Pretendentiem punktu skaits tiek piešķirts saskaņā ar šādu formulu:
C4 = (Cz / Cy)*10, kur 
C4 - vērtējamā piedāvājuma iegūtais punktu skaits; 
Cz - vērtējamā piedāvājuma kopējā invertoru eksporta jauda; 
Cy - vislielākā piedāvātā kopējā invertoru eksporta jauda

	Kopā (C)
	100 
	C=C1+C2+C3+C4



21.11. Ja iepirkuma komisija, pirms pieņem lēmumu par iepirkuma līguma slēgšanas tiesību piešķiršanu, konstatē, ka vismaz divu piedāvājumu novērtējums ir vienāds, komisija izvēlas tā pretendenta piedāvājumu, kurš vērtēšanas kritērijā “Kopējā cena” ir ieguvis lielāku punktu skaitu. Ja šim kritērijam atbilst vairāki Pretendenti, komisija izvēlas tā pretendenta piedāvājumu, kurš kritērijā “Preču uzstādīšanas un montāžas darbu kopējais garantijas laiks” piedāvā garāku garantijas termiņu. Ja šim kritērijam atbilst vairāki Pretendenti, komisija izvēlas tā pretendenta piedāvājumu, kurš kritērijā “Maksimālais invertoru kopējais elektroenerģijas patēriņš miera režīmā” piedāvā invertorus ar viszemāko kopējo maksimālo elektroenerģijas patēriņu miera režīmā, ja arī šim kritērijam atbilst vairāki Pretendenti, tad iepirkuma komisija rīko piedāvājumu izlozi, uzaicinot visus pretendentus, kuri piedāvājuši saimnieciski visizdevīgākos piedāvājumus ar vislielāko vienādo punktu skaitu, piedalīties Pasūtītāja rīkotā izlozē. Par izlozes noteikumiem pretendenti, kas iesnieguši saimnieciski visizdevīgākos piedāvājumus ar viszemāko cenu, tiks informēti personīgi, nosūtot tiem rakstisku uzaicinājumu, kurā tiks paziņots izlozes laiks un izlozes kārtība. Gadījumā, ja kāds no uzaicinātajiem pretendentiem uz izlozi noteiktā termiņā neieradīsies, izloze notiks bez pretendenta klātbūtnes.
21.12. Gadījumā, ja iepirkuma komisija konstatē, ka Pasūtītāja rīcībā esošie finanšu līdzekļi nepietiek piedāvāto Preču iegādei, komisija var lemt par iepirkuma procedūras pārtraukšanu.
21.13. Ja pretendents, kurš atzīts par iepirkuma procedūras uzvarētāju, atsauc piedāvājumu, vai nenoslēdz līgumu Pasūtītāja norādītajā termiņā, iepirkuma komisija lemj par līguma slēgšanas tiesību piešķiršanu nākošajam saimnieciski izdevīgāko piedāvājumu iesniegušajam pretendentam, vai iepirkuma procedūras pārtraukšanu.

LĪGUMA SLĒGŠANA

22. Līguma slēgšana
22.1. Ar izraudzīto Pretendentu tiks slēgts līgums PIL 60. pantā noteiktajā kārtībā saskaņā ar nolikuma noteikumiem un nolikumam pievienoto iepirkuma līguma projektu un ievērojot pretendenta piedāvājumu. Līguma nosacījumi, var tikt precizēti tiktāl, lai tie nebūtu pretrunā līguma projekta nosacījumiem.
22.2. Iesniedzot piedāvājumu, pretendents pilnībā akceptē iepirkuma līguma projektu. Pretendenta iebildumi par nolikumam pievienotā līguma projekta nosacījumiem jāizsaka piedāvājumu sagatavošanas laikā PIL noteiktajā kārtībā. Slēdzot līgumu, iebildumi par līguma projekta nosacījumiem netiek pieņemti.
22.3. Pretendents nodrošina piedāvātās līgumcenas nemainīgumu precēm visā iepirkuma līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas pretendentam ir jānoprognozē un jāaprēķina, sastādot finanšu piedāvājumu.
22.4. Ja par iepirkuma procedūras uzvarētāju tiks atzīta personu apvienība, tai līdz līguma noslēgšanai ir jāreģistrējas Latvijas Republikas Uzņēmumu reģistrā vai attiecīgās ārvalsts reģistrā, atbilstoši attiecīgās ārvalsts normatīvo aktu regulējumam, vai jānoslēdz sabiedrības līgums Civillikuma 2241. – 2280. pantā noteiktajā kārtībā.
22.5. Līgums stājas spēkā pēc tā abpusējas parakstīšanas un ir spēkā līdz abpusējai saistību izpildei.

23. PIELIKUMI
EIS e-konkursu apakšsistēmā šī konkursa sadaļā publicētie pielikumi ir šī nolikuma neatņemamas sastāvdaļas
	1. pielikums
	· Pieteikums dalībai iepirkuma procedūrā

	2. pielikums
	· Pretendenta veikto piegāžu saraksts (veidlapa)

	3. pielikums
	· Tehniskā specifikācijas

	3.1. pielikums
	· Tehniskā specifikācija Dārzciema iela 64 saules paneļu sistēmai
(aktualizācijas datums – 24.07.2026.)

	3.1.1. pielikums
	· Elektroietaišu ierīkošanas Tehniskās prasības

	3.1.2. pielikums
	· fotoattēli

	3.2. pielikums

